
8
Anexa nr. 3
Tabelul comparativ
la proiectul de lege pentru modificarea unor acte normative (privind normele de dactiloscopare)


	Nr
	Conținutul normei în vigoare
	Modificarea propusă
	Conținutul normei după modificare

	Art. I. – Legea cu privire la înregistrarea dactiloscopică de stat nr. 1549/2002 (Monitorul Oficial al Republicii Moldova, 2003, nr. 14-17, art. 51), cu modificările ulterioare, se modifică după cum urmează:

	1.
	     Articolul 7. Scopurile utilizării datei dactiloscopice
     Datele dactiloscopice obținute ca rezultat al înregistrării dactiloscopice se utilizează pentru:
     a) căutarea și stabilirea identității cetățenilor Republicii Moldova și a străinilor dispăruți fără urmă;
     b) stabilirea identității cadavrelor necunoscute;
     c) stabilirea și/sau confirmarea identității cetățenilor Republicii Moldova și a străinilor, dacă aceasta nu este posibilă prin utilizarea altor mijloace;
     d)  prevenirea și combaterea criminalității sau a migrației ilegale.
	     litera a) cuvintele „dispăruți fără urmă” se exclud.
	     Articolul 7. Scopurile utilizării datei dactiloscopice
     Datele dactiloscopice obținute ca rezultat al înregistrării dactiloscopice se utilizează pentru:
     a) căutarea și stabilirea identității cetățenilor Republicii Moldova și a străinilor;
     b) stabilirea identității cadavrelor necunoscute;
     c) stabilirea și/sau confirmarea identității cetățenilor Republicii Moldova și a străinilor, dacă aceasta nu este posibilă prin utilizarea altor mijloace;
     d)  prevenirea și combaterea criminalității sau a migrației ilegale.

	2.
	     Articolul 10. Înregistrarea dactiloscopică obligatorie
     (1) Înregistrării dactiloscopice obligatorii sînt supuse următoarele categorii de persoane:
     1) cetățenii Republicii Moldova care își fac serviciul în:
     a) Ministerul Afacerilor Interne;
     b) Ministerul Apărării;
     c) Serviciul de Informații și Securitate;
     d) Serviciul de Protecție și Pază de Stat;
     f) Administrația Națională a Penitenciarelor;
     g) Procuratură;
     h) Centrul Național Anticorupție;
     i) Serviciul Vamal;
     j) Serviciul Fiscal de Stat;
     2) membrii echipajelor aeronavelor de stat și private din Republica Moldova;
     3) conducătorii mijloacelor de transport auto, cu excepția celor care au renunțat la numărul de identificare de stat;
     4) - abrogat;
     5) cetățenii Republicii Moldova, și străinii care, din motive de sănătate ori de vîrstă, sînt incapabili să comunice date privind identitatea lor, dacă aceste date nu pot fi obținute în o altă modalitate;
     6) cetățenii Republicii Moldova, și străinii care se află sub urmărire penală, care sînt  învinuiți sau condamnați pentru infracțiuni ori supuși arestului contravențional;
     7) străinii care au solicitat azil în conformitate cu prevederile Legii nr. 270/2008 privind azilul în Republica Moldova, străinii reținuți pentru trecerea ilegală a frontierei de stat venind dintr-o țară străină sau care se află în situație de ședere ilegală pe teritoriul Republicii Moldova;
     8) străinii luați în custodie publică pe teritoriul Republicii Moldova și plasați în Centrul de plasament temporar al străinilor al autorității competente pentru străini, precum și cei îndepărtați sub escortă în termen de 24 de ore.
      (2) Înregistrării dactiloscopice obligatorii sînt supuse toate cadavrele neidentificate.
	     alineatul (1) pct. 3), textul „ , cu excepția persoanelor care au renunțat la numărul de identificare de stat” se exclude.
     alineatul (1) pct. 7), cuvintele „azil în conformitate cu prevederile Legii” se substituie cu cuvintele „una din formele de protecție prevăzute de Legea”;
     se completează cu punctul 9) cu următorul cuprins:
     „ 9) persoanele care solicită sau dețin, în condițiile Legii nr. 130/2012 privind regimul armelor și al munițiilor cu destinație civilă, permise sau alte acte permisive necesare procurării, deținerii, portului, folosirii ori comercializării armelor de foc.”.
	     Articolul 10. Înregistrarea dactiloscopică obligatorie
     (1) Înregistrării dactiloscopice obligatorii sînt supuse următoarele categorii de persoane:
     1) cetățenii Republicii Moldova care își fac serviciul în:
     a) Ministerul Afacerilor Interne;
     b) Ministerul Apărării;
     c) Serviciul de Informații și Securitate;
     d) Serviciul de Protecție și Pază de Stat;
     f) Administrația Națională a Penitenciarelor;
     g) Procuratură;
     h) Centrul Național Anticorupție;
     i) Serviciul Vamal;
     j) Serviciul Fiscal de Stat;
     2) membrii echipajelor aeronavelor de stat şi private din Republica Moldova;
     3) conducătorii mijloacelor de transport auto;
     4) - abrogat;
     5) cetățenii Republicii Moldova, și străinii care, din motive de sănătate ori de vîrstă, sînt  incapabili să comunice date privind identitatea lor, dacă aceste date nu pot fi obținute în o altă modalitate;
     6) cetățenii Republicii Moldova, și străinii care se află sub urmărire penală, care sînt  învinuiți sau condamnați pentru infracțiuni ori supuși arestului contravențional;
     7) străinii care au solicitat una din formele de protecție prevăzute de Legea nr. 270/2008 privind azilul în Republica Moldova, străinii reținuți pentru trecerea ilegală a frontierei de stat venind dintr-o țară străină sau care se află în situație de ședere ilegală pe teritoriul Republicii Moldova;
     8) străinii luați în custodie publică pe teritoriul Republicii Moldova și plasați în Centrul de plasament temporar al străinilor al autorității competente pentru străini, precum și cei îndepărtați sub escortă în termen de 24 de ore;
     9) persoanele care solicită sau dețin, în condițiile Legii nr. 130/2012 privind regimul armelor și al munițiilor cu destinație civilă, permise sau alte acte permisive necesare procurării, deținerii, portului, folosirii ori comercializării armelor de foc.”.
     (2) Înregistrării dactiloscopice obligatorii sînt supuse toate cadavrele neidentificate.

	3.
	     Articolul 12. Efectuarea înregistrării dactiloscopice obligatorii
     (1) Colectarea datei dactiloscopice privind:
     a) persoanele indicate la art. 10 alin. (1) pct. 1) și 2) se efectuează de către ministerele și instituțiile respective;
     b) persoanele indicate la art.10 alin. (1) pct. 3)–5), 7), 8) și alin. (2) se efectuează de către subdiviziunile specializate ale Ministerului Afacerilor Interne, inclusiv prin intermediul instituțiilor desemnate de către Guvern;
     c) persoanele aflate sub urmărire penală sau supuse arestului contravențional se efectuează de către organele de urmărire penală sau organele care examinează cazurile contravenționale;
     d) condamnații și deținuții se efectuează de către Administrația Națională a Penitenciarelor.
      (2) Persoanele enumerate la art.10 alin.(1) pct.1)-3) sînt supuse înregistrării dactiloscopice obligatorii la angajare în organele ori în funcțiile respective sau la perfectarea permisului de conducere a mijloacelor de transport, cu excepția persoanelor care au renunțat la numărul de identificare de stat.
      (3) Lista funcțiilor deținute de persoanele indicate la art.10 alin.(1)   pct.1) și 2) se stabilește de Guvern.
      (4) Datele dactiloscopice pe suport material colectate de către organele specificate la alin. (1) din prezentul articol se expediază la subdiviziunea specializată centrală a Ministerului Afacerilor Interne, care efectuează, în exclusivitate, evidența, clasificarea și păstrarea acestora, cu excepția datelor privind persoanele menționate  la art. 10 alin. (1) pct. 1) lit. c).
      (5) Exemplarul de suport  material expediat subdiviziunii specializate centrale a Ministerului Afacerilor Interne, suplimentar la data dactiloscopică, trebuie să conțină:
     a) numele, prenumele, patronimicul, codul personal, cetățenia, sexul, data și locul nașterii, domiciliul sau reședința, datele privind antecedentele penale ale persoanei supuse înregistrării dactiloscopice obligatorii;
     b) motivul și data înregistrării dactiloscopice;
     c) denumirea organului care a înregistrat data dactiloscopică.
      (6) Înregistrarea dactiloscopică se efectuează o singură dată.
	     alineatul (1), litera b) textul „7), 8)” se substituie cu textul „7) - 9)”;
     alineatul (2) cuvintele „ , cu excepția celor care au renunțat la numărul de identificare de stat” se exclud.
	     Articolul 12. Efectuarea înregistrării dactiloscopice obligatorii
     (1) Colectarea datei dactiloscopice privind:
     a) persoanele indicate la art. 10 alin. (1) pct. 1) și 2) se efectuează de către ministerele și instituțiile respective;
     b) persoanele indicate la art.10 alin. (1) pct. 3)–5), 7) - 9) și alin. (2) se efectuează de către subdiviziunile specializate ale Ministerului Afacerilor Interne, inclusiv prin intermediul instituțiilor desemnate de către Guvern;
     c) persoanele aflate sub urmărire penală sau supuse arestului contravențional se efectuează de către organele de urmărire penală sau organele care examinează cazurile contravenționale;
     d) condamnații și deținuții se efectuează de către Administrația Națională a Penitenciarelor.
     (2) Persoanele enumerate la art.10 alin.(1) pct.1)-3) sînt supuse înregistrării dactiloscopice obligatorii la angajare în organele ori în funcțiile respective sau la perfectarea permisului de conducere a mijloacelor de transport.
      (3) Lista funcțiilor deținute de persoanele indicate la art.10 alin.(1)   pct.1) și 2) se stabilește de Guvern.
     (4) Datele dactiloscopice pe suport material colectate de către organele specificate la alin. (1) din prezentul articol se expediază la subdiviziunea specializată centrală a Ministerului Afacerilor Interne, care efectuează, în exclusivitate, evidența, clasificarea și păstrarea acestora, cu excepția datelor privind persoanele menționate  la art. 10 alin. (1) pct. 1) lit. c).
     (5) Exemplarul de suport  material expediat subdiviziunii specializate centrale a Ministerului Afacerilor Interne, suplimentar la data dactiloscopică, trebuie să conțină:
     a) numele, prenumele, patronimicul, codul personal, cetățenia, sexul, data și locul nașterii, domiciliul sau reședința, datele privind antecedentele penale ale persoanei supuse înregistrării dactiloscopice obligatorii;
     b) motivul și data înregistrării dactiloscopice;
     c) denumirea organului care a înregistrat data dactiloscopică.
     (6) Înregistrarea dactiloscopică se efectuează o singură dată.

	4.
	     Articolul 14. Dreptul de a obține și de a utiliza date dactiloscopice
       (1) Dreptul de a obține și de a utiliza date dactiloscopice îl au procurorii, ofițerii de urmărire penală, persoanele care desfășoară activitate specială de investigații în scopurile prevăzute la art.7.
       (2) Utilizarea datei dactiloscopice despre persoanele indicate la art.10 alin.(1) pct.1) lit.c) se efectuează cu respectarea Legii nr. 245-XVI din 27 noiembrie 2008 cu privire la secretul de stat.
       (3) Datele dactiloscopice pot fi furnizate și statelor cu care Republica Moldova a încheiat tratate în domeniu în scopurile prevăzute la art.7.
       (4) Obținerea și utilizarea datei dactiloscopice de către persoane fizice și juridice se efectuează cu respectarea Legii privind accesul la informație și a Legii cu privire la protecția datelor cu caracter personal.
	     alineatul (1) va avea următorul cuprins:
     „ (1) Dreptul de a obține și de a utiliza date dactiloscopice îl au procurorii, ofițerii de urmărire penală, subiecții activității speciale de investigații, precum și personalul desemnat din cadrul autorităților competente de prevenirea, depistarea, constatarea și investigarea infracțiunilor, conform atribuțiilor funcționale și fișei postului, în scopurile prevăzute la art. 7.”.
	     Articolul 14. Dreptul de a obține și de a utiliza date dactiloscopice
     (1) Dreptul de a obține și de a utiliza date dactiloscopice îl au procurorii, ofițerii de urmărire penală, subiecții activității speciale de investigații, precum și personalul desemnat din cadrul autorităților competente de prevenirea, depistarea, constatarea și investigarea infracțiunilor, conform atribuțiilor funcționale și fișei postului, în scopurile prevăzute la art. 7.
     (2) Utilizarea datei dactiloscopice despre persoanele indicate la art.10 alin.(1) pct.1) lit.c) se efectuează cu respectarea Legii nr. 245-XVI din 27 noiembrie 2008 cu privire la secretul de stat.
     (3) Datele dactiloscopice pot fi furnizate și statelor cu care Republica Moldova a încheiat tratate în domeniu în scopurile prevăzute la art.7.
     (4) Obținerea și utilizarea datei dactiloscopice de către persoane fizice și juridice se efectuează cu respectarea Legii privind accesul la informație și a Legii cu privire la protecția datelor cu caracter personal.

	5. 
	     Articolul 15. Termenele de păstrare și nimicirea datei dactiloscopice
       (1) Subdiviziunile specializate ale Ministerului Afacerilor Interne păstrează suporturile materiale cu data dactiloscopică privind:

a) persoanele asupra cărora se extinde prezenta lege – pînă la constatarea decesului acestor persoane;
b) cadavrele neidentificate – pînă la stabilirea identității lor.
(2) Datele dactiloscopice acumulate în urma înregistrărilor dactiloscopice benevole și obligatorii sînt nimicite la expirarea termenelor de păstrare prevăzute la alin. (1).
	     se completează cu alineatul 3), cu următorul cuprins:
     „ (3) Prin derogare de la prevederile alin. (1) lit. a), datele dactiloscopice acumulate în urma înregistrării categoriilor de persoane indicate la art. 10 alin. (1) pct. 7) și 8), se păstrează 10 ani și sunt nimicite la expirarea acestui termen.”.
	     Articolul 15. Termenele de păstrare și nimicirea datei dactiloscopice
       (1) Subdiviziunile specializate ale Ministerului Afacerilor Interne păstrează suporturile materiale cu data dactiloscopică privind:

a) persoanele asupra cărora se extinde prezenta lege – pînă la constatarea decesului acestor persoane;
b) cadavrele neidentificate – pînă la stabilirea identității lor.
(2) Datele dactiloscopice acumulate în urma înregistrărilor dactiloscopice benevole și obligatorii sînt nimicite la expirarea termenelor de păstrare prevăzute la alin. (1);
(3) Prin derogare de la prevederile alin. (1) lit. a), datele dactiloscopice acumulate în urma înregistrării categoriilor de persoane indicate la art. 10 alin. (1) pct. 7) și 8), se păstrează 10 ani și sunt nimicite la expirarea acestui termen.

	Art. II. – Legea privind regimul armelor și al munițiilor cu destinație civilă nr. 130/2012 (Monitorul Oficial al Republicii Moldova, 2003, nr. 222-227, art. 721), cu modificările ulterioare, se modifică după cum urmează:

	1.
	     Articolul 7. Condițiile de acordare a permisului de procurare a armelor letale și neletale supuse autorizării și, după caz, a permisului de armă
     (1) Permisul de procurare a armelor letale și neletale supuse autorizării și, după caz, permisul de armă se acordă persoanelor prevăzute la art. 8 alin. (1) dacă nu se află în una din situațiile specificate la alin. (2) din prezentul articol și întrunesc cumulativ următoarele condiții:
a) au împlinit vârsta de 21 de ani;
a1) domiciliază de cel puțin 5 ani consecutivi pe teritoriul Republicii Moldova;
b) au absolvit un curs de instruire teoretică și practică de mânuire a armei de foc, organizat de o persoană juridică acreditată în domeniu, în condițiile legii, cu excepția personalului atestat sau în rezervă din cadrul autorităților administrației publice care au competențe în domeniul apărării naționale, securității statului și al ordinii publice, precum și din cadrul Centrului Național Anticorupție, al Procuraturii și al Administrației Naționale a Penitenciarelor;
c) depun, sub semnătură, o declarație pe propria răspundere prin care confirmă că dispun de condițiile necesare pentru asigurarea securității și a integrității armelor și a munițiilor, inclusiv de seif metalic fixat de podea sau de perete, precum și că nu se află în niciuna dintre situațiile prevăzute la alin. (2);
d) sînt apte din punct de vedere psihologic și medical pentru a deține și a folosi arme și muniții;
e) au calitatea impusă de lege, atestată prin documente prevăzute în normele de aplicare a prezentei legi, în funcție de destinația armelor.
(2) Permisele prevăzute la alin. (1) nu se acordă persoanelor care se află în una din următoarele situații:
a) sînt învinuite sau inculpate în cauze penale, potrivit legislației în vigoare;
b) au antecedente penale;
c) le-a fost anulat, în ultimii 5 ani, dreptul de procurare, de deținere sau, după caz, de port și de folosire a armelor letale sau neletale ori au fost sancționați contravențional, în ultimii 5 ani, pentru deținerea ilegală de arme și/sau de muniții, cu excepția situațiilor în care măsura de anulare s-a dispus în urma aplicării prevederilor art. 18 alin. (1) lit. c) și d);
d) au pierdut sau li s-au sustras, în ultimii 5 ani, în împrejurări imputabile lor, armele letale sau neletale supuse autorizării;
e) au fost condamnate prin hotărâre judecătorească irevocabilă pentru infracțiuni comise cu intenție cu folosirea armelor sau a munițiilor, a substanțelor și materialelor explozive sau toxice, precum și a substanțelor stupefiante, psihotrope și a precursorilor, dar și pentru purtarea, păstrarea, procurarea, producerea, fabricarea, transportarea sau comercializarea ilegală a acestora;
f) au fost condamnate prin hotărâre judecătorească irevocabilă la pedeapsă de privațiune de libertate pentru infracțiuni grave, deosebit de grave și excepțional de grave;
g) prezintă pericol pentru ordinea publică, viața și integritatea corporală a persoanelor, potrivit datelor și informațiilor deținute de organele de poliție sau de alte autorități ale administrației publice cu competențe în domeniul apărării naționale, securității statului și ordinii și securității publice;
h) în privința cărora au fost aplicate ordinul de restricție de urgență sau ordonanța de protecție;
i) au domiciliul în unitățile administrativ-teritoriale din stânga Nistrului, cu excepția localităților Cocieri, Coșnița, Doroțcaia, Molovata Nouă, Pîrîta și Pohrebea din raionul Dubăsari, în municipiul Bender ori în localitățile Gîsca, Chițcani, Zahorna, Merenești și Cremenciug din raionul Căușeni.
(21) Persoanelor care dețin în posesie arme letale și neletale supuse autorizării și se află în una din situațiile prevăzute la alin. (2) li se retrage și se anulează permisul de armă, inclusiv cel provizoriu, și, după caz, permisul de procurare a armelor.
(3) Cererea de eliberare a permisului de procurare și, după caz, a permisului de armă pentru armele cu țeavă ghintuită și lisă, precum și cererea de eliberare a atestatului de colecționar se depun la autoritatea competentă, iar pentru armele cu țeavă lisă – pot fi depuse și la organul de poliție în a cărui rază de competență teritorială solicitantul își are domiciliul. Cererea se soluționează în termen de 30 de zile de la data depunerii.
(4) Dacă autoritatea competentă în soluționarea cererii constată că nu sînt îndeplinite condițiile prevăzute la alin. (1) sau că solicitantul se află în una din situațiile specificate la alin. (2), acestuia i se refuză eliberarea permisului de procurare a armei și i se comunică în scris, în termenul stipulat la alin. (3), decizia luată.
(5) Deciziile emise în condiţiile alin. (4) pot fi contestate conform Codului administrativ.
	alineatul (1) se completează cu litera f), cu următorul cuprins:
„ f) exprimă acordul și se supun obligatoriu procedurii de dactiloscopare, inclusiv amprentării palmare, în condițiile legislației privind evidența dactiloscopică.”;
alineatul (2), litera b) va avea următorul cuprins:
„ b) au antecedente penale sau antecedente ce prezintă pericol pentru ordinea publică, constatate inclusiv prin corelarea datelor solicitantului cu evidențele dactiloscopice naționale și internaționale;”;
alineatul (2), se completează cu litera j), cu următorul cuprins:
„ j) refuză să se supună procedurii de dactiloscopare în condițiile prezentei legi.”;
se completează cu un alineat nou cu următorul cuprins:
„ (6) Datele dactiloscopice colectate în cadrul procedurii de examinare a cererii sunt transmise de către subdiviziunile Inspectoratului General al Poliției pentru înregistrare în Sistemul informațional automatizat „Registrul de stat dactiloscopic”, în conformitate cu legislația specială.”;
	     Articolul 7. Condițiile de acordare a permisului de procurare a armelor letale și neletale supuse autorizării și, după caz, a permisului de armă
     (1) Permisul de procurare a armelor letale și neletale supuse autorizării și, după caz, permisul de armă se acordă persoanelor prevăzute la art. 8 alin. (1) dacă nu se află în una din situațiile specificate la alin. (2) din prezentul articol și întrunesc cumulativ următoarele condiții:
a) au împlinit vârsta de 21 de ani;
a1) domiciliază de cel puțin 5 ani consecutivi pe teritoriul Republicii Moldova;
b) au absolvit un curs de instruire teoretică și practică de mânuire a armei de foc, organizat de o persoană juridică acreditată în domeniu, în condițiile legii, cu excepția personalului atestat sau în rezervă din cadrul autorităților administrației publice care au competențe în domeniul apărării naționale, securității statului și al ordinii publice, precum și din cadrul Centrului Național Anticorupție, al Procuraturii și al Administrației Naționale a Penitenciarelor;
c) depun, sub semnătură, o declarație pe propria răspundere prin care confirmă că dispun de condițiile necesare pentru asigurarea securității și a integrității armelor și a munițiilor, inclusiv de seif metalic fixat de podea sau de perete, precum și că nu se află în niciuna dintre situațiile prevăzute la alin. (2);
d) sînt apte din punct de vedere psihologic și medical pentru a deține și a folosi arme și muniții;
e) au calitatea impusă de lege, atestată prin documente prevăzute în normele de aplicare a prezentei legi, în funcție de destinația armelor;
f) exprimă acordul și se supun obligatoriu procedurii de dactiloscopare, inclusiv amprentării palmare, în condițiile legislației privind evidența dactiloscopică;.
(2) Permisele prevăzute la alin. (1) nu se acordă persoanelor care se află în una din următoarele situații:
a) sînt învinuite sau inculpate în cauze penale, potrivit legislației în vigoare;
b) au antecedente penale sau antecedente ce prezintă pericol pentru ordinea publică, constatate inclusiv prin corelarea datelor solicitantului cu evidențele dactiloscopice naționale și internaționale;
c) le-a fost anulat, în ultimii 5 ani, dreptul de procurare, de deținere sau, după caz, de port și de folosire a armelor letale sau neletale ori au fost sancționați contravențional, în ultimii 5 ani, pentru deținerea ilegală de arme și/sau de muniții, cu excepția situațiilor în care măsura de anulare s-a dispus în urma aplicării prevederilor art. 18 alin. (1) lit. c) și d);
d) au pierdut sau li s-au sustras, în ultimii 5 ani, în împrejurări imputabile lor, armele letale sau neletale supuse autorizării;
e) au fost condamnate prin hotărâre judecătorească irevocabilă pentru infracțiuni comise cu intenție cu folosirea armelor sau a munițiilor, a substanțelor și materialelor explozive sau toxice, precum și a substanțelor stupefiante, psihotrope și a precursorilor, dar și pentru purtarea, păstrarea, procurarea, producerea, fabricarea, transportarea sau comercializarea ilegală a acestora;
f) au fost condamnate prin hotărâre judecătorească irevocabilă la pedeapsă de privațiune de libertate pentru infracțiuni grave, deosebit de grave și excepțional de grave;
g) prezintă pericol pentru ordinea publică, viața și integritatea corporală a persoanelor, potrivit datelor și informațiilor deținute de organele de poliție sau de alte autorități ale administrației publice cu competențe în domeniul apărării naționale, securității statului și ordinii și securității publice;
h) în privința cărora au fost aplicate ordinul de restricție de urgență sau ordonanța de protecție;
i) au domiciliul în unitățile administrativ-teritoriale din stânga Nistrului, cu excepția localităților Cocieri, Coșnița, Doroțcaia, Molovata Nouă, Pîrîta și Pohrebea din raionul Dubăsari, în municipiul Bender ori în localitățile Gîsca, Chițcani, Zahorna, Merenești și Cremenciug din raionul Căușeni;
j) refuză să se supună procedurii de dactiloscopare în condițiile prezentei legi.
(21) Persoanelor care dețin în posesie arme letale și neletale supuse autorizării și se află în una din situațiile prevăzute la alin. (2) li se retrage și se anulează permisul de armă, inclusiv cel provizoriu, și, după caz, permisul de procurare a armelor.
(3) Cererea de eliberare a permisului de procurare și, după caz, a permisului de armă pentru armele cu țeavă ghintuită și lisă, precum și cererea de eliberare a atestatului de colecționar se depun la autoritatea competentă, iar pentru armele cu țeavă lisă – pot fi depuse și la organul de poliție în a cărui rază de competență teritorială solicitantul își are domiciliul. Cererea se soluționează în termen de 30 de zile de la data depunerii.
(4) Dacă autoritatea competentă în soluționarea cererii constată că nu sînt îndeplinite condițiile prevăzute la alin. (1) sau că solicitantul se află în una din situațiile specificate la alin. (2), acestuia i se refuză eliberarea permisului de procurare a armei și i se comunică în scris, în termenul stipulat la alin. (3), decizia luată.
(5) Deciziile emise în condiţiile alin. (4) pot fi contestate conform Codului administrativ.
(6) Datele dactiloscopice colectate în cadrul procedurii de examinare a cererii sunt transmise de către subdiviziunile Inspectoratului General al Poliției pentru înregistrare în Sistemul informațional automatizat „Registrul de stat dactiloscopic”, în conformitate cu legislația specială.

	2.
	Articolul 11. Acordarea permisului de armă, înscrierea armei în permisul de armă și vizarea acestuia
[…]
(4) Permisul de armă se vizează de către autoritățile prevăzute la art. 7 alin. (3) dacă titularul îndeplinește condițiile prevăzute la art. 7 alin. (1) lit. c) și d) și nu se află în una din situațiile specificate la alin. (2) al articolului menționat, iar armele destinate folosirii în condițiile prezentei legi au fost supuse unei examinări tehnice periodice în modul stabilit de Guvern.
	alineatul (4), textul „la art. 7 alin. (1) lit. c) și d)” se substituie cu textul „la art. 7 alin. (1) lit. c), d) și f)”;
	Articolul 11. Acordarea permisului de armă, înscrierea armei în permisul de armă și vizarea acestuia
[…]
(4) Permisul de armă se vizează de către autoritățile prevăzute la art. 7 alin. (3) dacă titularul îndeplinește condițiile prevăzute la art. 7 alin. (1) lit. c), d) și f) și nu se află în una din situațiile specificate la alin. (2) al articolului menționat, iar armele destinate folosirii în condițiile prezentei legi au fost supuse unei examinări tehnice periodice în modul stabilit de Guvern.

	3.
	Articolul 56. Condițiile de licențiere și taxa de licență
(1) Licența pentru desfășurarea operațiunilor de import și de comercializare a armelor și a munițiilor se acordă persoanei juridice care întrunește următoarele condiții:
[…]
e) toți angajații întreprinderii întrunesc condițiile prevăzute la art. 7 alin. (1) lit. a) și d), nu se află în niciuna din situațiile stipulate la art. 7 alin. (2) lit. a), b) și e)–g) și sînt autorizați de către autoritatea competentă să efectueze operațiuni cu arme și cu muniții.
[…]
(2) Licența pentru desfășurarea operațiunilor de reparare a armelor se acordă numai dacă solicitantul întrunește următoarele condiții:
[…]
c) toți angajații întrunesc condițiile prevăzute la art. 7 alin. (1) lit. a) și d), nu se află în niciuna din situațiile stipulate la art. 7 alin. (2) lit. a), b) și e)–g) și sînt autorizați de către autoritatea competentă să efectueze operațiuni cu arme și cu muniții.
[…]
3) Licența pentru desfășurarea operațiunilor de producere a armelor și/sau a munițiilor se acordă numai dacă solicitantul întrunește următoarele condiții:
[…]
f) toți angajații întreprinderii întrunesc condițiile prevăzute la art. 7 alin. (1) lit. a) și d), nu se află în niciuna din situațiile stipulate la art. 7 alin. (2) lit. a), b) şi e)–g).
	alineatul (1) litera e), textul „la art. 7 alin. (2) lit. a), b) și e)–g)” se substituie cu textul „la art. 7 alin. (2) lit. a), b), e)–g) și j)”;
alineatul (2) litera c), textul „la art. 7 alin. (2) lit. a), b) și e)–g)” se substituie cu textul „la art. 7 alin. (2) lit. a), b), e)–g) și j)”;
alineatul (3) litera f), textul „la art. 7 alin. (2) lit. a), b) și e)–g).” se substituie cu textul „la art. 7 alin. (2) lit. a), b), e)–g) și j).”;
	Articolul 56. Condițiile de licențiere și taxa de licență
(1) Licența pentru desfășurarea operațiunilor de import și de comercializare a armelor și a munițiilor se acordă persoanei juridice care întrunește următoarele condiții:
[…]
e) toți angajații întreprinderii întrunesc condițiile prevăzute la art. 7 alin. (1) lit. a) și d), nu se află în niciuna din situațiile stipulate la art. 7 alin. (2) lit. a), b), e)–g) și j) și sînt autorizați de către autoritatea competentă să efectueze operațiuni cu arme și cu muniții.
[…]
(2) Licența pentru desfășurarea operațiunilor de reparare a armelor se acordă numai dacă solicitantul întrunește următoarele condiții:
[…]
c) toți angajații întrunesc condițiile prevăzute la art. 7 alin. (1) lit. a) și d), nu se află în niciuna din situațiile stipulate la art. 7 alin. (2) lit. a), b), e)–g) și j) și sînt autorizați de către autoritatea competentă să efectueze operațiuni cu arme și cu muniții.
[…]
3) Licența pentru desfășurarea operațiunilor de producere a armelor și/sau a munițiilor se acordă numai dacă solicitantul întrunește următoarele condiții:
[…]
f) toți angajații întreprinderii întrunesc condițiile prevăzute la art. 7 alin. (1) lit. a) și d), nu se află în niciuna din situațiile stipulate la art. 7 alin. (2) lit. a), b), e)–g) și j).

	4.
	Articolul 711. Instruirea și atestarea personalului implicat în operațiuni cu arme și muniții
[…]
(8) Certificatul de atestare pentru maistru armurier sau cel pentru antrenor de tir este retras de către Ministerul Afacerilor Interne dacă se constată că persoana certificată se află în cel puțin una dintre situațiile stipulate la art. 7 alin. (2) lit. e)–g) sau, după caz, este suspendat dacă se constată că persoana certificată nu mai întrunește condiția prevăzută la art. 7 alin. (1) lit. d) sau se află în cel puțin una dintre situațiile stipulate la art. 7 alin. (2) lit. a), b) și d).
	alineatul (8), textul „la art. 7 alin. (2) lit. a), b) și d).” se substituie cu textul „la art. 7 alin. (2) lit. a), b), d) și j).”.

(8) Certificatul de atestare pentru maistru armurier sau cel pentru antrenor de tir este retras de către Ministerul Afacerilor Interne dacă se constată că persoana certificată se află în cel puțin una dintre situațiile stipulate la art. 7 alin. (2) lit. e)–g) sau, după caz, este suspendat dacă se constată că persoana certificată nu mai întrunește condiția prevăzută la art. 7 alin. (1) lit. d) sau se află în cel puțin una dintre situațiile stipulate la art. 7 alin. (2) lit. a), b), d) și j).



